TECHNIKAI SEGÉDLET

a pénz- és hitelpiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekében teljesítendő adatszolgáltatási kötelezettségekről szóló 51/2015. (XII. 9.) MNB rendelethez

### 

**A nemzetgazdasági ágak, ágazatok számjele a Gazdasági Tevékenységek Egységes Ágazati Osztályozási Rendszerében (TEÁOR) és a számjel megfeleltetése az MNB betűjellel**

Az MNB részére történő felügyeleti célú adatszolgáltatásban a gazdasági tevékenységeket a KSH mindenkor érvényben lévő TEÁOR besorolása alapján kell osztályozni.

Az egyes tevékenységeket a TEÁOR számjel alapján a következő **betűjelek** szerint kell feltüntetni:

|  |  |  |  |
| --- | --- | --- | --- |
| **MNB betűjel** | **NEMZETGAZDASÁGI ÁGAK, ÁGAZATOK** | **TEÁOR számjel** | **MNB számjel** |
| *A* | Mezőgazdaság, erdőgazdálkodás, halászat | 01- 03 | 01 |
| *B* | Bányászat, kőfejtés | 05-09 | 02 |
| *C* | Feldolgozó ipar | 10-33 | 03-09 |
| *D* | Villamosenergia-, gáz-, gőzellátás, légkondicionálás | 35 | 10 |
| *E* | Vízellátás, szennyvíz gyűjtése, kezelése, hulladékgazdálkodás, szennyeződésmentesítés | 36-39 | 11 |
| *F* | Építőipar | 41-43 | 12 |
| *G* | Kereskedelem, gépjárműjavítás | 45-47 | 13 |
| *H* | Szállítás, raktározás | 49-53 | 14 |
| *I* | Szálláshely-szolgáltatás, vendéglátás | 55-56 | 15 |
| *J* | Információ, kommunikáció | 58-63 | 16 |
| *K* | Pénzügyi, biztosítási tevékenység\* | 64-66 | 17 |
| *L* | Ingatlanügyletek | 68 | 18 |
| *M* | Szakmai, tudományos, műszaki tevékenység, adminisztratív és szolgáltatást támogató tevékenység | 69-82 | 19 |
| *N* | Egyéb tevékenységek | 84-96 | 20 |
| *T* | Háztartás munkaadói tevékenysége, termék előállítása, szolgáltatás végzése saját fogyasztásra | 97-99 | 20 |
| *NN* | Ismeretlen ágazat |  | 21 |

\*A TEÁOR szerint pénzügyi jellegű főtevékenységet végző nem pénzügyi vállalatok adatait a **K Pénzügyi, biztosítási tevékenység** soron kell jelenteni.

A TEÁOR számjeleknek a KSH által történő változtatása esetén értelemszerűen az előírásoknak megfelelően kell a számjeleket figyelembe venni, de az MNB betűjelek változatlanok maradnak.

Abban az esetben, ha az ügyfél többféle tevékenységet folytat és az által a TEÁOR számjel különböző tevékenységi csoportba tartozik, akkor a besorolásnál az alaptevékenység szerinti betűjelet kell alkalmazni, beleértve a külföldi vállalkozásokat is.

Magánszemély (lakossági ügyfél) esetében, illetve, ha a külföldi vállalkozás tevékenységi köre nem meghatározható, és a TEÁOR szerint nem azonosítható, akkor az **Ág** oszlopba **NN** jelet kell tenni.

**Kódlisták az 12EA Összevont alapú felügyelet alá „bevont” vállalkozások táblához**

**„c) Kódjel” oszlop:**

**H** = hitelintézet

**Pv** = pénzügyi vállalkozás

**Bv** = befektetési vállalkozás

**Jv** = járulékos vállalkozás

**Ak** = befektetési alapkezelő

**Bi** = biztosító

**Ny** = nyugdíjpénztár

**Ho** = pénzügyi holding társaság, vegyes pénzügyi holding társaság

**E** = egyéb

**„d) Bevonás jogcíme” oszlop:**

**1** =a bevont vállalkozás olyan hitelintézet, befektetési vállalkozás, az 575/2013 EU Rendelet (továbbiakban: CRR) 4. cikk 26. pontja szerinti pénzügyi vállalkozás[[1]](#footnote-1), vagy járulékos vállalkozás, amely a tagállami anyavállalat leányvállalata vagy abban a tagállami anyavállalat részesedési viszonnyal rendelkezik

**2** =a bevont vállalkozás pénzügyi holding társaság[[2]](#footnote-2) anyavállalat vagy vegyes pénzügyi holding társaság[[3]](#footnote-3) anyavállalat vagy ezek olyan leányvállalata, amely hitelintézet, befektetési vállalkozás, a CRR 4. cikk 26. pontja szerinti pénzügyi vállalkozás, vagy járulékos vállalkozás

**3** = a bevonásra a Hpt. 172. § (4) bekezdése szerinti szoros kapcsolat alapján az „1” és „2” jelölés alá nem tartozó egyéb okból kerül sor

**4** = a bevont vállalkozás felett az ellenőrző befolyás tőkekapcsolat nélkül (Hpt. 6. § 18. pont d) alpont) valósul meg

**„e) Konsz. módszer” oszlop:**

**T** = a Számv. tv 122. § (2) bekezdése szerinti teljes konszolidáció

**R**= „tőkerészesedés”(a Számv. tv közös vezetésű vállalkozások konszolidálására vonatkozó, a tőkerészesedés arányában történő konszolidáció)

**U** = „társult” konszolidáció (a Számv. tv. társult vállalkozások konszolidálására vonatkozó szabályai szerinti konszolidálás)

**F** = a tőkekapcsolat nélküli, MNB által megállapított módszertanú konszolidáció

1. pénzügyi vállalkozás (CRR 4. cikk 26. pont): olyan, a tagállami anyaintézménytől eltérő vállalkozás, amelynek fő tevékenysége tulajdoni részesedések megszerzése vagy a 2013/36/EU irányelv I. mellékletének 2-12. és 15. pontjában felsorolt tevékenységek közül egy vagy több folytatása, ideértve a pénzügyi holding társaságokat, a vegyes pénzügyi holding társaságokat, a belső piaci pénzforgalmi szolgáltatásokról szóló, 2007. november 13-i 2007/64/EK európai parlamenti és tanácsi irányelv szerinti pénzforgalmi intézményeket és a vagyonkezelő társaságokat; nem tartoznak azonban ide a 2009/138/EK irányelv 212. cikke (1) bekezdésénekf) pontjában meghatározott biztosítói holding társaságok és a *g)* pontjában meghatározott, vegyes tevékenységű biztosítói holding társaságok [↑](#footnote-ref-1)
2. pénzügyi holding társaság: CRR. 4. cikk 20. pont [↑](#footnote-ref-2)
3. vegyes pénzügyi holding társaság: CRR 4. cikk 21. pont [↑](#footnote-ref-3)